เฮโลเข้าตลาดหุ้นปีนี้เกินเป้าแสนล.
ตลาดหลักทรัพย์คาดปีนี้มาร์เก็ตแคปมีโอกาสทะลุโตเป้า 1 แสนล้านบาท เฉพาะ IVL-BTS เฉียด 8 หมื่นล้าน
1 พ.ค. 2553

ตลาดหลักทรัพย์คาดปีนี้มาร์เก็ตแคปมีโอกาสทะลุโตเป้า 1 แสนล้านบาท เฉพาะ IVL-BTS เฉียด 8 หมื่นล้าน
นายวิเชฐ ตันติวานิช รองผู้จัดการสายงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย เปิดเผยว่า ปีนี้มีแนวโน้มที่จะปรับเพิ่มเป้าหมายของมูลค่าหลักทรัพย์ตามราคาตลาด (มาร์เก็ตแคป) ของบริษัทเข้าจดทะเบียนใหม่ ที่กำหนดไว้ 1 แสนล้านบาท โดยมาจากการเข้าจดทะเบียนของ บริษัท อินโดรามา เวนเจอร์ส (IVL) 4 หมื่นล้านบาท และบริษัท บีทีเอส กรุ๊ปโฮลดิ้ง (BTS) อีก 3 หมื่นล้านบาท รวมถึงบริษัท สตาร์ปิโตรเลียมรีไฟน์นิ่ง (SPRC) ซึ่งจะเข้าจดทะเบียนในตลาดหุ้นได้ภายในปีนี้มีมาร์เก็ตแคปอยู่ในหลักหมื่นล้านบาท 
นายสถิตย์ ลิ่มพงศ์พันธุ์ ปลัดกระทรวงการคลัง กล่าวว่า การนำบริษัทลูกของรัฐวิสาหกิจเข้าจดทะเบียนในตลาดหลักทรัพย์ยังอยู่ระหว่างจัดทำแผนงานของสำนักงานคณะกรรมการนโยบายรัฐวิสาหกิจ (สคร.) เบื้องต้นนำบริษัท กรุงไทยแอ็กซ่า บริษัทลูกของธนาคารกรุงไทย (KTB) เข้าจดทะเบียนได้ก่อน 
สำหรับกรณีที่กระทรวงการคลังจะลดสัดส่วนการถือหุ้นในบริษัทจดทะเบียน (บจ.) ที่ถืออยู่เพื่อเพิ่มสภาพคล่องให้กับหุ้นนั้น นายสถิตย์ กล่าวว่า ในกรณีของธนาคารกรุงไทย (KTB) ต้องให้เกียรติกับกองทุนเพื่อการฟื้นฟูและพัฒนาสถาบันการเงินในฐานะผู้ถือหุ้นใหญ่พิจารณาก่อน ส่วนบริษัท การบินไทย (THAI) ติดสัญญาเงินกู้ที่บริษัททำไว้ว่าบริษัทมีกระทรวงการคลังเป็นผู้ถือหุ้นถึง 50% ของทุนเรียกชำระแล้ว m